Yleisurheilun Euroopan-mestaruuskilpailut 1982

Vuoden 1982 yleisurheilun EM-kisat pidettiin Ateenassa, Kreikassa 6.–12. syyskuuta. Kilpailuihin otti osaa 29 maata ja 756 urheilijaa. Kilpailut avasi Kreikan presidentti Konstantin Karamanlis.
Tulokset.
Miehet.
800 m.
Sebastian Coe karkasi kauas muilta 200 metriä ennen maalia mutta Hans-Peter Ferner nousi vielä loppusuoran kirillään Coen ohi ja voittoon.
5 000 m.
Wessinghage lähti voittoisaan loppukiriin 300 metriä ennen maalia.
10 000 m.
Alkuperäisessä ohjelmassa ensimmäiselle kisapäivälle oli merkitty 10 000 metrin juoksun alkuerät, mutta osallistujamäärän vähyyden vuoksi juostiin heti loppukilpailu. Alkupuolisko juostiin ajassa 14.04. Kuuden kilometrin täytyttyä Portugalin Carlos Lopes lisäsi vauhtia, ja vain kolme juoksijaa pysyi hänen vauhdissaan mukana. Loppukirissä nopein oli yllättäen Alberto Cova.
20 km kävely.
Italialainen Maurizio Damilano hylättiin johtopaikalta pari kilometriä ennen maalia.
50 km kävely.
Kävely suoritettiin kovassa helteessä. Bo Gustafsson piti alkumatkalla nopeinta vauhtia, ja Reima Salonen oli hänestä enimmillään lähes puolitoista minuuttia jäljessä. Salonen otti kärkikävelijät kiinni ja irtosi heistä 37 kilometrin tienoilla.
400 m aidat.
Harald Schmid juoksi uuden Euroopan-ennätyksen.
Pituushyppy.
Lutz Dombrowski hyppäsi karsinnassa tuloksen 825 cm, ja loppukilpailussa hänen kolme hyväksyttyä hyppyään olivat mitoiltaan 830, 841 ja 825 cm. Jan Leitner sai pronssia, kun hänen toiseksi paras hyppynsä oli parempi kuin myös 808 cm parhaallaan hypänneellä tšekkoslovakialaisella Zdeněk Mazurilla.
Kolmiloikka.
Keith Connor teki voittotuloksen kolmannella hypyllään saatuaan jo ensimmäisellä kierroksella tuloksen 17,26 metriä.
Kiekonheitto.
Imrich Bugár heitti voittotuloksensa sateen hellitettyä viidennellä heittokierroksella.
Moukarinheitto.
Juri Sedyh heitti voittotuloksen ensimmäisellä heitollaan.
Keihäänheitto.
Uwe Hohn teki voittotuloksensa ja oman ennätyksensä viidennellä heittokierroksella ja ohitti kilpailua siihen saakka johtaneen Heino Puusten.
Kymmenottelu.
Daley Thompson johti viiden lajin jälkeen yli sadan pisteen erolla Jürgen Hingseniin kerättyään 4549 pistettä. Thompsonin lopputulos oli maailmanennätys.
Naiset.
400 m.
Marita Koch paransi nimissään ollutta maailmanennätystä 0,44 sekunnilla.
800 m.
Pronssimitalisti Margrit Klinger oli loppukilpailun ainoa länsieurooppalainen. Hänen lisäkseen mukana oli kaksi neuvostoliittolaista, kaksi puolalaista, yksi itäsaksalainen, yksi romanialainen ja yksi bulgarialainen.
Maraton.
Naisten maraton oli ensimmäistä kertaa EM-kilpailujen ohjelmassa. Viimeisenä kilpailupäivänä ohjelmassa olleen juoksun voitti Rosa Mota, joka kolme päivää aiemmin sijoittui 3 000 metrin juoksussa 12:nneksi.
4 x 100 m viesti.
Mukana oli vain seitsemän joukkuetta, joten alkueriä ei tarvittu.
4 x 400 m viesti.
Itä-Saksan voittoaika oli uusi maailmanennätys.
Korkeushyppy.
Kahdesta metristä yritti vielä kolme hyppääjää mutta vain Ulrike Meyfarth pääsi yli. Tämän jälkeen hän hyppäsi uuden maailmanennätyksen 202 cm kolmannella yrityksellään.
Keihäänheitto.
Anna Veruli heitti voittoheittonsa viidennellä kierroksella johdettuaan kilpailua jo sitä ennen, ja samalla kierroksella toinen kreikkalainen Sofia Sakorafa nousi kolmanneksi. Verulin kultamitali oli Kreikan EM-kisahistorian ensimmäinen kulta, ja kaksi keihäsmitalia olivat järjestäjämaan ainoat näissä kisoissa.
Seitsenottelu.
Laji oli sitten edellisten EM-kilpailujen muuttunut viisiottelusta seitsenotteluksi.